|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **To** **the Top Plus 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 23.** | | ODELJENJE**:** | | DATUM**:** |
| Nastavna tema: | **A visit to a city** | | | |
| Nastavna jedinica: | **What’s in a city?** | | | |
| Tip časa: | obrada | | | |
| Cilj časa: | Usvajanje jezičkih sadržaja koji se odnose na mesta u gradu. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju izraze i konstrukcije koji se odnose na mesta u gradu  - opišu mesta u gradu koristeći jednostavna jezička sredstva  - razumeju i poštuju pravila učtive komunikacije  - razumeju jednostavnije predloge, savete i pozive na zajedničke aktivnosti i odgovori na njih uz odgovarajuće obrazloženje;  - r azumeju uobičajene molbe i zahteve i reaguju na njih. | | | |
| Međupredmetne  kompetencije: | digitalna, saradnja, učenje, komunikacija, odgovorno učešće u demokratskom društvu | | | |
| Oblik rada: | frontalni, individualni, rad u paru | | | |
| Nastavne metode: | demonstrativna, audio-lingvalna, dijaloška, metoda praktičnih aktivnosti | | | |
| Nastavna sredstva: | CD, tabla, udžbenik | | | |
| Korelacija sa drugim predmetima: | srpski jezik i književnost. geografija | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Grupe učenika predstavljaju svoje *South Pole* projekte u vidu PPT prezentacije. Nastavnik vodi računa da ostale grupe pažljivo slušaju izlaganje i podstiče učenike da postave pitanja, ukoliko ih imaju.  Nastavnik postavlja dodatna pitanja i beleži zapažanja u vezi sa usmenim izlaganjem učenika. | | | |
| **Glavni deo:**  (30 minuta) | **Udžbenik 35. strana**  Nastavnik ističe prikazanu fotografiju u udžbeniku i podstiče diskusiju pitanjima:  *Have you got a favourite city?*  *Which city in the world would you most like to visit?* itd.  Nastavnik čita odeljak *In this module you will find* i upoznaje učenike sa sadržajem nastavne teme. a zatim ističe ciljeve nastavne teme.  **IWB opcija:** Nastavnik koristi interaktivni softver da zumira detalje slika i za prikaz sadržaja nastavne teme.  **Udžbenik 36. strana, 1 Vocabulary**  Nastavnik postavlja učenicima pitanja:  *What’s in your city/ town/ village?*  *Where can you eat?*  *Where can you have fun?*  Nastavnik ističe prikazane znakove a-j i objašnjava da oni predstavljaju mesta i usluge.  Nastavnik pita učenike da li su viđali neke od znakova u svom okruženju i objašnjava nepoznate reči.  Učenici povezuju fotografije sa rečima. Sledi usmeno izveštavanje, a nastavnik zatim pušta CD 2 (audio-zapis 2), učenici ponavljaju vežbajući izgovor.  **IWB opcija:** Provera odgovora se vrši na interaktivnoj tabli.  **2 Read**  Nastavnik objašnjava učenicima da će čuti 4 i pročitati dijaloga i da treba da zapišu naziv mesta na kojem se dijalog događa. Nastavnik pušta CD 2 (audio-zapis 3), učenici slušaju i zapisuju odgovore. Učenici usmeno izveštavaju, a zatim u paru čitaju i glumom dočaravaju dijaloge. Nastavnik prati tok aktivnosti i pohvaljuje učenike.  **Udžbenik 37. strana, 3 Grammar**  Nastavnik podstiče učenike da navedu primere situacija u kojima nude nekome pomoć i primere situacija gde traže dozvolu.  Nastavnik upućuje učenike na tabelu i daje im nekoliko minuta da je prouče, a zatim daje dodatna objašnjenja u vezi sa upotrebom *Can / Could / May / Might* i odgovara na eventualna pitanja učenika.  Učenici u paru povezuju rečenice 1-5 sa rečenicama a-e. Sledi usmena provera odgovora.  **IWB opcija:** Nastavnik dodatno prikazuje odeljak Grammar reference, a provera odgovora se vrši na interaktivnoj tabli.  **4 Pronunciation**  Nastavnik pušta CD 2 (audio-zapis 4), kako bi učenici uočili razliku u izgovoru slova *c* u rečima *cinema i café .* Učenici nastavljaju da slušaju CD i označavaju mesto datih reči, na osnovu izgovora prvog glasa. Sledi usmena provera odgovora.  **IWB opcija:** Provera odgovora se vrši na interaktivnoj tabli | | | |
| **Završni deo:**  (5 minuta) | **5 Speak**  Nastavnik deli učenike u parove. Učenici imaju zadatak da posmatraju slike i delove dijaloga i da na osnovu toga osmisle odgovor služeći se naučenim modalnim glagolima. Nastavnik prati tok aktivnosti i pomaže učenicima kada je neophodno, a zatim nekoliko učenika izvodi dijalog pred razredom. Nastavnik pohvaljuje učenike i daje konstruktivne predloge.  **IWB opcija:** Nastavnik prikazuje slike, a učenici zapisuju svoje predloge odgovora u balončiće na interaktivnoj tabli.  **Domaćí zadatak:** Radna sveska 3a, 30. i 31. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |