|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **To** **the Top Plus 2** | | | IZDAVAČ: **Data Status** | |
| NASTAVNIK: **35.** | | | ŠKOLA: | |
| ČAS BROJ**:** | | ODELJENJE**:** | | DATUM**:** |
| Nastavna tema: | **Science matters** | | | |
| Nastavna jedinica: | **What’s up in the sky?** | | | |
| Tip časa: | obrada | | | |
| Cilj časa: | Usvajanje jezičkih sadržaja koji se odnose na predviđanja korišćenjem budućeg vremena. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - govore o svojim predviđanjima korišćenjem odgovarajućih konstrukcija za buduće vreme  - saopšte šta oni ili neko drugi predviđa  - koriste vokabular koji se odnosi na nebeska tela  - razumeju jednostavniji tekst na temu nebeskih tela. | | | |
| Međupredmetne  kompetencije: | odgovoran odnos prema okolini, rešavanje problema, učenje, saradnja, komunikacija | | | |
| Oblik rada: | frontalni, individualni, rad u paru | | | |
| Nastavne metode: | dijaloška, rad na tekstu, metoda pisanja, demonstrativna | | | |
| Nastavna sredstva: | udžbenik, tabla, CD | | | |
| Korelacija sa drugim predmetima: | geografija, srpski jezik i književnost, matematika | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (7 minuta) | Provera domaćeg zadatka.  **Udžbenik 52. strana**  Nastavnik ističe naslov lekcije i uvodi učenike u temu pitanjima:  *What can you see in the sky during the day?*  *What can you see in the sky during the night?*  **1 Vocabulary**  **A)** Nastavnik uvodi nove reči objašnjavajući ih. Učenici imaju zadatak da slušaju CD (audio-zapis 21) i da obeleže slike reči onim redosledom kojim ih čuju. Sledi usmena provera odgovora. nastavnik ponovo pušta CD, a učenici ponavljaju reči vežbajući izgovor.  **IWB opcija:** Nastavnik zumira slike nebeskih tela, a učenici dopisuju brojeve u kvadratiće nakon slušanja CD-a. | | | |
| **Glavni deo:**  (25 minuta) | **B)** Nastavnik ističe brojeve u pravougaoniku i daje učenicima dodatna objašnjenja u vezi sa njihovim čitanje, a zatim pušta CD (audio-zapis 22), kako bi učenici ponovili istaknute brojeve i provežbali izgovor.  **2 Read**  **A)** Nastavnik podstiče učenike da na osnovu naslova i slika pogode sadržaj teksta. Nastavnik postavlja pitanja:  *What do you know about the sun?*  *Is the Sun a star or a planet?*  *How hot is it?*  *Is it bigger or smaller than the Earth?*  Nastavnik prihvata sve odgovore učenika, ne ispravljajući ih, kako bi učenici sami kasnije uočili tačne činjenice pomoću teksta. Nastavnik pušta CD (audio-zapis 23), učenici prate tekst i podvlače nepoznate reči, koje nastavnik objašnjava.  Nastavnik postavlja dodatna pitanja u vezi sa tekstom:  *How many stars are there in our galaxy?*  *What gives life to everything on Earth?*  *How old is the Sun?*  *What will happen to the oceans?* itd. Nekoliko učenika čita delove teksta.  **B)** Učenici u paru čitaju rečenice vezane za tekst i označavaju ih kao tačne ili netačne. Sledi usmeno izveštavanje.  **IWB opcija:** Nastavnik koristi interaktivnu tablu za proveru odgovora.  **Udžbenik 53. strana, 3 Vocabulary**  Nastavnik daje nekoliko minuta učenicima da pročitaju rečenice 1-7 i ponuđene reči i objašnjava nepoznate reči, ukoliko ih ima. Učenici u paru dopunjuju rečenice datim rečima. Sledi usmena provera odgovora.  **4 Grammar**  Nastavnik podstiče učenike da pronađu primere upotrebe budućeg vremena u tekstu i da ih podvuku i pojedinačno pročitaju. Nastavnik pita:  *Are these events going to happen for sure?*  Učenici individualno dopunjuju rečenice 1-5. Sledi usmena provera odgovora uobičajeno.  **IWB opcija:** Nastavnik dodatno prikazuje odeljak Grammar reference, a provera odgovora se vrši na interaktivnoj tabli.  **5 Speak**  Učenici imaju zadatak da pokušaju da predvide kakvi će im životi biti u budućnosti. Nastavnik deli učenike u parove i oni govore međusobno o svojim predviđanjima, služeći se ponuđenim glagolima i primerom u oblačiću. Nastavnik prati tok aktivnosti i pomaže kada je neophodno. | | | |
| **Završni deo:**  (13 minuta) | **6 Write**  Učenici beleže svoja zapažanja iz prethodnog pasusa pismeno u vidu kratkog pasusa, a zatim razmenjuju sveske sa svojim parom, kako bi međusobno radili na ispravljanju grešaka. Nekoliko učenika čita pred razredom svoja predviđanja. Nastavnik beleži najčešće greške i daje sugestije za njihovo ispravljanje i pohvaljuje dobre primere učeničkih radova.  **Domaćí zadatak:** Radna sveska 4c, 46. i 47. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |